การศึกษาวิจัยระบุว่า คนนอนหลับไม่เพียงพอ เสี่ยงต่อการเป็นโรคอัลไซเมอร์มากกว่าปกติ
รายงานชิ้นใหม่ระบุว่า คนที่นอนหลับพักผ่อนไม่เพียงพอ มีความเสี่ยงที่จะเป็นโรคอัลไซเมอร์สมากกว่าปกติ โดยนักวิจัยพบว่าการหลับๆ ตื่นๆ ในตอน
รายงานการวิจัยที่ตีพิมพ์ในวารสาร Science ฉบับสัปดาห์นี้ ระบุว่าลักษณะสำคัญอย่างหนึ่งของโรคอัลไซเมอร์ส คือการก่อตัวของสารคล้ายคราบหินปูนซึ่งเกิดจากการรวมตัวของโปรตีน เมื่อมีมากเกินไปจะทำให้เป็นอุปสรรค ต่อการทำงานของเซลล์สมองสารคล้ายคราบหินปูนนี้เกิดจากการสะสมโมเลกุลโปรตีนที่เรียกว่า amyloid betapeptide โดยนักวิจัยที่มหาวิทยาลัยวอชิงตัน มลรัฐมิสซูรี่ค้นพบหลักฐานใหม่ที่บ่งชี้ว่า ระดับของโมเลกุลโปรตีนดังกล่าว ขึ้นอยู่กับระยะเวลาการนอนหลับพักผ่อนของแต่ละคนจากการทดลองวัดระดับ amyloid beta peptide ของคนและหนูทดลองด้วยการให้อดหลับอดนอนพบว่าหากนอนน้อย จะมีระดับโมเลกุลที่ว่านี้เพิ่มขึ้นราว 25% David Holtzman หัวหน้าฝ่ายประสาทวิทยาของมหาวิทยาลัยวอชิงตันตั้งสมมติฐานว่า สาร amyloid beta peptideอาจจะถูกปล่อยออกมา ในขณะที่ทำกิจกรรมในยามตื่น และจะลดลงในช่วงที่นอนหลับงานวิจัยครั้งนี้ระบุว่า คนที่หลับยากหรือนอนน้อย เช่นผู้ที่ป่วยเป็นโรค Sleepapnea หรืออาการหายใจติดขัดหรือหยุดหายใจ ในขณะหลับทำให้ต้องตื่นหลายๆครั้งในตอนกลางคืนนั้น คือกลุ่มที่มีความเสี่ยง ต่อการเป็นโรคอัลไซเมอร์สมากกว่าเนื่องจากสมองพักผ่อนไม่เพียงพอ คุณหมอ Steven Park ผู้เชี่ยวชาญด้านหูคอ จมูก แห่งวิทยาลัยการแพทย์นิวยอร์ค กล่าวว่า ผู้ป่วยโรคอัลไซเมอร์สเกือบ 90%อาจมีอาการของโรค Sleep apnea ร่วมด้วย ดังนั้นผู้ป่วยอาจได้ประโยชน์จากอุปกรณ์ที่ใช้รักษาโรคSleep apnea ชื่อว่า CPAP หรืออุปกรณ์ที่ช่วยดันอากาศเข้าสู่ระบบทางเดินหายใจเพื่อให้ทางเดินหายใจเปิดในขณะหลับซึ่งจะช่วยให้ผู้ป่วยนอนหลับได้ดีขึ้นและยาวนานขึ้น คุณหมอ Park บอกว่าเนื่องจากทั้งสองโรคมีความเกี่ยวข้องกัน เมื่อใช้อุปกรณ์ CPAP รักษาผู้ป่วยที่มีอาการของโรคอัลไซเมอร์ส และโรค Sleep apnea จะช่วยให้อาการความจำเลอะเลือนเริ่มลดลงได้ ในขณะที่คุณ David Holtzman นักวิจัยแห่งมหาวิทยาลัยวอชิงตัน เชื่อว่างานวิจัยครั้งนี้จะมีส่วนช่วยในการพัฒนายาหรือวิธีการชะลอการเกิดโรคอัลไซเมอร์ส ซึ่งมักจะเริ่มเกิดขึ้นในช่วงวัยกลางคน และนักวิจัยผู้นี้แนะนำว่าพยายามนอนให้พอ นอนมากๆ นอนนานๆ เพื่อชะลอการเกิดโรคอัลไซเมอร์ส และเพื่อให้ความทรงจำอยู่กับเราไปอีกนานๆเช่นกัน